Γεγονότα Σεπτεμβρίου 2017

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Σεπτέμβριο του 2017, συνοδευόμενα από τις πηγές μέσω των οποίων μεταδόθηκαν. 

## 1 Σεπτεμβρίου

;Πολιτική και εκλογές
*Γενικές εκλογές στην Κένυα (2017)
**Στην Κένυα, το Ανώτατο Δικαστήριο ακυρώνει τα αποτελέσματα των πρόσφατων προεδρικών εκλογών, στις οποίες φαινόταν να εκλέγεται ξανά ο Ουχούρου Κενυάτα, εξαιτίας ανωμαλιών, και διατάζει τη διεξαγωγή νέων εκλογών. (BBC)

;Καταστροφές και δυστυχήματα
*Σε τροχαίο δυστύχημα με λεωφορείο που ανατράπηκε στην πόλη Ναράμπ στο νότιο Ιράν σκοτώνονται 12 άτομα, τα 11 από τα οποία ήταν μαθητές.(naftemporiki.gr) 

;Επιστήμη και τεχνολογία
*Ο αστεροειδής 3122 Φλωρεντία, πλάτους σχεδόν 4,4 χιλιομέτρων, εισέρχεται σε απόσταση 7 εκατ. χιλιομέτρων από τη Γη — περίπου 18 φορές όσο απέχει ο πλανήτης μας από το Φεγγάρι.(Space)

## 2 Σεπτεμβρίου
;Πόλεμος και επιθέσεις
*Εμφύλιος πόλεμος στο Ιράκ:
**Επτά άτομα σκοτώνονται και άλλα 13 τραυματίζονται έπειτα από επίθεση καμικάζι σε κρατικό σταθμό παραγωγής ηλεκτρικής ενέργειας κοντά στην πόλη Σαμάρα του βόρειου Ιράκ. Την ευθύνη αναλαμβάνει το ΙΚΙΛ. (Reuters)

;Καταστροφές και δυστυχήματα
*Από φωτιά σε κοιτώνα σχολείου θηλέων στο Ναϊρόμπι της Κένυα, σκοτώνονται 7 κορίτσια και άλλα 10 νοσηλεύονται. (Reuters)

;Διεθνείς σχέσεις
*Η Αυστραλία και το Ανατολικό Τιμόρ επιλύουν τη διαφορά τους για τη Θάλασσα του Τιμόρ. (ABC.net.au)

;Νόμος και έγκλημα
*Συλλαμβάνεται ο αρχηγός της αντιπολίτευσης στην Καμπότζη Κεμ Σόχα. (''The Chicago Tribune'')

## 3 Σεπτεμβρίου
;Οικονομία και επιχειρήσεις
* Η εφημερίδα *[[Cambodia Daily]]* ανακοινώνει ότι θα εκδώσει το τελευταίο της φύλλο έπειτα από τη διαταγή πληρωμής του ποσού των 6,3 εκατ. δολαρίων ΗΠΑ σε φόρους ως αποτέλεσμα έρευνας, η οποία ξεκίνησε από τον πρωθυπουργό της Καμπότζης, Χουν Σεν, αναφορικά με ιδιωτικές εταιρείες που δραστηριοποιούνται στην ασιατική χώρα. (NPR)
;Καταστροφές και δυστυχήματα
*Μεγάλο τμήμα της Φρανκφούρτης στη Γερμανία, εκκενώνεται, καθώς οι τοπικές αρχές εργάζονται προκειμένου να εξουδετερώσουν μία βόμβα που εγκαταλείφθηκε από στη διάρκεια επιδρομής της Βασιλικής Αεροπορίας της Αγγλίας κατά τον Δεύτερο Παγκόσμιο Πόλεμο. (CNN)
**Ειδικοί πυροτεχνουργοί κατορθώνουν τελικά να εξουδετερώσουν τη βόμβα. (AP)

;Διεθνείς σχέσεις
*Σεισμός 6,3 Ρίχτερ εντοπίζεται κοντά στον χώρο πυρηνικών δοκιμών Πούνγκιε Ρι της κομητείας Κιλιού, μετά την έκτη και ισχυρότερη ως σήμερα πυρηνική δοκιμή που έκανε η Βόρεια Κορέα. Τα κρατικά ΜΜΕ της Βόρειας Κορέας κάνουν λόγο για δοκιμή βόμβας υδρογόνου. (''New York Times''), (AFP, Wall Street Journal μέσω the Australian) (''New York Times''), (AP/Reuters μέσω ABC Australia)
***Ο ανεξάρτητος οργανισμός για την παρακολούθηση των σεισμών NORSAR εκτιμά ότι η έκρηξη είχε ισχύ γύρω στους 120 χιλιοτόνους, κατά προσέγγιση τρεις φορές περισσότερη από το σύνολο της ισχύος των ατομικών βομβών που ρίχτηκαν στη Χιροσίμα και στο Ναγκασάκι το 1945. (NOSAR)
;Επιστήμη και τεχνολογία
* Εγκαινιάζεται στο Αμβούργο το ευρωπαϊκό σύστημα ακτίνων λέιζερ ελευθέρων ηλεκτρονίων. (XFEL)

## 4 Σεπτεμβρίου
;Καταστροφές
*Ο τυφώνας Ίρμα είναι πλέον καταιγίδα κατηγορίας 4 με ανώτατη ταχύτητα ανέμων τα 130 μίλια την ώρα (215&nbsp;km/h). Προειδοποιήσεις εκδίδονται για τα Υπήνεμα Νησιά στην Καραϊβική Θάλασσα και είναι πιθανές οι βροχοπτώσεις 25 εκατοστών. Οι κυβερνήτες του Πουέρτο Ρίκο και της Φλόριντα κηρύσσουν κατάσταση έκτακτης ανάγκης. (NPR) (AP μέσω ''The Washington Post'')  (National Hurricane Center) 

;Νόμος και έγκλημα
*Ο Ιταλός καταζητούμενος και μέλος της 'Ndrangheta Ρόκο Μοραμπίτο συλλαμβάνεται στο Μοντεβιδέο, πρωτεύουσα της Ουρουγουάης, έπειτα από ανθρωποκυνηγητό που διήρκεσε 23 χρόνια. Τους επόμενους μήνες αναμένεται να εκδοθεί στην Ιταλία. (BBC)

;Πολιτική και εκλογές
*Πολιτική της Ταϊβάν
**Ο πρωθυπουργός της Δημοκρατίας της Κίνας Λιν Τσουάν υποβάλλει την παραίτησή του από πρόεδρος της Εκτελεστικής Γιούαν της Ταϊβάν. (Reuters)

## 5 Σεπτεμβρίου
;Πόλεμος και επιθέσεις
*Ο συριακός στρατός λύνει την 28μηνη πολιορκία της πόλης Ντέιρ ες Ζορ από το Ισλαμικό Κράτος. (Reuters) (BBC News)

;Καταστροφές
*Ο τυφώνας Ίρμα ενισχύεται και γίνεται κατηγορίας 5. Είναι ο ισχυρότερος κυκλώνας στον Ατλαντικό από τη Βίλμα, που έπληξε την περιοχή το 2005.(''Washington Post'')

;Νόμος και έγκλημα
*Η ινδή εκδότρια της *[[Lankesh Patrike]]* Γκαουρί Λανκές σκοτώνεται από πυρά από άγνωστους ενόπλους έξω από την οικία της στην πόλη Μπενγκαλούρου. (Reuters)

;Πολιτική και εκλογές
*Πολιτική της Ταϊβάν
**Ο δήμαρχος της Ταϊνάν Ουίλιαμ Λάι διορίζεται ως ο νέος πρωθυπουργός της Δημοκρατίας της Κίνας μετά τη χθεσινή παραίτηση του Λιν Τσουάν. (AP)

## 6 Σεπτεμβρίου
;Δυστυχήματα και καταστροφές
*Από τη συντριβή αεροσκάφους της Εθνοφρουράς της Αριζόνα, τύπου F-16 κοντά στο Σάφορντ της Αριζόνα, σκοτώνεται ο πιλότος. (CBS News)
**Κυκλώνας Ίρμα 
***Η τροπική καταιγίδα Ίρμα ενσκήπτει στη Μπαρμπούντα, τον Άγιο Μαρτίνο και την Ανγκουίλα. Με ανέμους που πνέουν με ταχύτητα 185 μιλίων την ώρα, η Ίρμα σημειώνει ρεκόρ ταχύτητας. (ABC News), (''The Guardian''), (CNN)
***Τουλάχιστον 7 είναι οι νεκροί στα νησιά Μπαρμπούντα, Άγιος Βαρθολομαίος και Άγιος Μαρτίνος. Από ισχυρούς ανέμους πλήττονται και οι βορειοανατολικές ακτές του Πουέρτο Ρίκο. (CNN) (KCRA-TV) (BBC)
***Ο πρωθυπουργός των Αντίγκουα και Μπαρμπούντα Γκαστόν Μπράουν αναφέρει ότι το νησί Μπαρμπούντα έχει σχεδόν στο σύνολό του σβηστεί από τον χάρτη λόγω της καταιγίδας Ίρμα και είναι ελάχιστα κατοικήσιμο με το 90% των οικοδομημάτων του να έχουν καταστραφεί. (ABC News) (''Mirror'')

## 7 Σεπτεμβρίου
;Δυστυχήματα και καταστροφές
**Κυκλώνας Ίρμα 
***Η τροπική καταιγίδα Ίρμα έχει αφήσει μέχρι στιγμής 14 άτομα, με ανέμους ταχύτητας 175 μιλίων την ώρα (280 χλμ/ώρα), κινείται στα δυτικά - βορειοδυτικά, περνώντας την Ισπανιόλα και τα νησιά Τερκς και Κάικος, κατευθυνόμενη προς τις Μπαχάμες και την Κούβα. Το μάτι του κυκλώνα δεν έπληξε απευθείας το Πουέρτο Ρίκο, όπου τα 2/3 του πληθυσμού παραμένουν χωρίς ηλεκτρικό. (Reuters) (''The Washington Post'') (BBC)
*Από σεισμό 8,1 Ρίχτερ που πλήττει την Τσιάπας του Μεξικού σκοτώνονται τουλάχιστον 26 άτομα. Είναι ο ισχυρότερος σεισμός στο Μεξικό από εκείνον του 1985, το μέγεθος του οποίου ήταν 8 Ρίχτερ.(USGS), (RT)

;Διεθνείς σχέσεις
*Το Μεξικό απελαύνει τον πρεσβευτή της Βόρειας Κορέας αναφορικά με τις πρόσφατες πυρηνικές δοκιμές. (''The Washington Post'')  (AP)

## 8 Σεπτεμβρίου
**Καταστροφές**
* Κύματα τσουνάμι αναφέρονται στο Μεξικό, ως αποτέλεσμα του χθεσινού σεισμού. (Fox News)
**Ο αριθμός των θυμάτων ανέρχεται σε πάνω από 50 άτομα. (AP), (AFP μέσω Focus News Agency) , (Sky News) 
* Ο τυφώνας Ίρμα πλήττει τις Ηνωμένες Πολιτείες αφήνοντας πίσω του μεγάλου μεγέθους καταστροφές και πολλούς νεκρούς. Σε 21 ανήλθε ο αριθμός των νεκρών μετά το πέρασμα της Ίρμα από την Κούβα και τις Μπαχάμες. (Reuters) (National Hurricane Center)
***Περί τα 5,6 εκατομ. άτομα στις αμερικανικές πολιτείες Φλόριντα και τη Νότια Καρολίνα ζητήθηκε να απομακρυνθούν από τις εστίες τους.(Fox News) (AP)
*Από την πτώση ιατρικού ελικοπτέρου του Πανεπιστημίου Ντιουκ κοντά στο Μπελβιντέρε στη Βόρεια Καρολίνα των ΗΠΑ, σκοτώνονται 4 άνθρωποι. (''Daily Mail'')
*Σε συντριβή ελικοπτέρου στο Μέντφορντ της πολιτείας Νιου Τζέρσεϊ σκοτώνονται 2 άτομα, ανάμεσα στα οποία και ο τραγουδιστής Τρόι Τζέντρι. (Sky News)

;Διεθνείς σχέσεις
*Οι Φιλιππίνες διακόπτουν τις εμπορικές σχέσεις με τη Βόρεια Κορέα σε εφαρμογή του πρόσφατου ψηφίσματος του ΟΗΕ για τις πυρηνικές δοκιμές της ασιατικής χώρας. (Reuters) (''The Hill'')

## 9 Σεπτεμβρίου
;Τέχνες και πολιτισμός
*Η Αίγυπτος ανακοινώνει την ανακάλυψη ενός τάφου στο Λούξορ που ανήκει σε βασιλικό τεχνίτη χρυσού, ο οποίος έζησε 3.500 χρόνια πριν, κατά την 18η Δυναστεία. (AP)
*Ο σκηνοθέτης Γκιγέρμο ντε Τόρο είναι ο νικητής του Φεστιβάλ Βενετίας για την ταινία του *[[Η μορφή του νερού]]*. (''Vulture'')

;Καταστροφές
*Ο τυφώνας Ίρμα φτάνει στην Κούβα. Ο αριθμός των νεκρών στην Καραϊβική είναι τουλάχιστον 25 άτομα. (CNN) (''The New York Times'')
*Ο τυφώνας Κάτια πλήττει το Μεξικό, σκοτώνοντας 2 άτομα. (UPI)
*Ο αριθμός των νεκρών από τον σεισμό στο Μεξικό φτάνει τους 90. (CNN)

;Πολιτική και εκλογές
*Στην Ουρουγουάη παραιτείται ο αντιπρόεδρος Ραούλ Φερνάντο Σέντικ εν μέσω έρευνας για κατάχρηση χρήματος. (''Bloomberg'')

;Αθλητισμός
*Στην αντισφαίριση, η Αμερικανίδα Σλόουν Στίβενς νικά τη συμπατριώτισσά της Μάντισον Κιζ με 6-3, 6-0 στον τελικό του μονού γυναικών, κατακτώντας το Αμερικανικό Όπεν. (Reuters μέσω Yahoo!)

## 10 Σεπτεμβρίου
;Πόλεμος και επιθέσεις
*Στόχος βομβαρδισμών από τη Ρωσία γίνονται αρκετά πορθμεία που επιχειρούν να διασχίσουν τον Ευφράτη κοντά στην Ντέιρ εζ Ζορ, με αποτέλεσμα τον θάνατο τουλάχιστον 34 αμάχων, ανάμεσα στους οποίους και 9 παιδιών, σύμφωνα με το Συριακό Παρατηρητήριο για τα Ανθρώπινα Δικαιώματα. (AFP μέσω ''Daily Mail'')

;Καταστροφές
*Τη Φλόριντα των ΗΠΑ πλήττει ο τυφώνας Ίρμα, ως τροπική καταιγίδα κατηγορίας 4. Οι νεκροί είναι 3 και εκατομμύρια νοικοκυριών μένουν χωρίς ηλεκτρισμό. (ABC News)(CNN)(''The Guardian'')
*Καταρρακτώδεις βροχές προξενούν πλημμύρες στην Ιταλία, με αποτέλεσμα τον θάνατο τουλάχιστον 6 ανθρώπων στο Λιβόρνο. (''Deutsche Welle'')

;Νόμος και έγκλημα
*Ένοπλος σκοτώνει με πυροβολισμούς 7 άτομα στη διάρκεια πάρτι σε οικία στο Πλάνο του Τέξας, για να σκοτωθεί έπειτα από ανταλλαγή πυρών με έναν αξιωματικό της αστυνομίας του Πλάνο. (''The Independent'')

;Αθλητισμός
*Ο Ισπανός αντισφαιριστής Ραφαέλ Ναδάλ επικρατεί με 6–3, 6–3, 6–4 του Κέβιν Άντερσον από τη Νότια Αφρική και κατακτά το μονό των αντρών στον τελικό του Αμερικανικού Όπεν. Πρόκειται για τον 16ο συνολικό τίτλο για τον Ναδάλ. (ESPN)
*Στον ποδηλατικό γύρο της Ισπανίας για το 2017, νικητής στη γενική κατάταξη αναδεικνύεται για πρώτη φορά ο Βρετανός ποδηλάτης Κρις Φρουμ της ομάδας Sky. (BBC)

## 11 Σεπτεμβρίου
;Πόλεμος και επιθέσεις
*Σε ενέδρα εξτρεμιστών με στόχο κονβόι της αστυνομίας στη Χερσόνησο του Σινά της Αιγύπτου σκοτώνονται 18 αστυνομικοί και άλλοι 7 τραυματίζονται. (AP)

;Τέχνες και πολιτισμός
* Η οργάνωση PETA και ο φωτογράφος της άγριας φύσης Ντέιβιντ Σλέιτερ συμφωνούν στην επίλυση της διαφωνίας για τα πνευματικά δικαιώματα ενός πιθήκου, ο οποίος είχε τραβήξει μία αυτοφωτογραφία. (CNN)

;Διεθνείς σχέσεις
*Aurora 17
**Η Σουηδία ξεκινά τις μεγαλύτερες στρατιωτικές της ασκήσεις εδώ και 20 χρόνια στη νήσο Γκότλαντ και γύρω από αυτή. Αναμένεται να συμμετάσχουν γύρω στα 20.000 στρατεύματα. Στις εν λόγω ασκήσεις παίρνουν μέρος και στρατιώτες από άλλες χώρες του ΝΑΤΟ. (AP)
* Το Συμβούλιο Ασφαλείας των Ηνωμένων Εθνών εγκρίνει την επιβολή νέων κυρώσεων εναντίον της Βόρειας Κορέας, σε απάντηση στην πρόσφατη πυρηνική δοκιμή της χώρας. (''Bloomberg'')

;Πολιτική
*Περίπου 1 εκατ. άτομα παίρνουν μέρος σε συλλαλητήριο στη Βαρκελώνη για να τιμήσουν την εθνική ημέρα της Καταλονίας και να εκφράσουν την υποστήριξή τους στο επικείμενο δημοψήφισμα για την ανεξαρτησία της επαρχίας, που ορίστηκε για την 1η Οκτωβρίου. (Reuters)

## 12 Σεπτεμβρίου
;Νόμος και έγκλημα
*Στο πλαίσιο αντιτρομοκρατικής επιχείρησης, εκκενώνεται η βασιλική της Σαγράδα Φαμίλια στη Βαρκελόνη. (AP)

;Πολιτική και εκλογές
*Προεδρική εκλογή στη Σιγκαπούρη (2017)
**Η Χαλιμά Γιακόμπ γίνεται η πρώτη γυναίκα που εκλέγεται πρόεδρος στη Σιγκαπούρη, καθώς ήταν η μοναδική υποψήφια στις επικείμενες εκλογές. (''The New York Times'')
*Ο δήμαρχος του Σιάτλ Εντ Μάρεϊ ανακοινώνει την παραίτησή του έπειτα από καταγγελίες που έρχονται στην επιφάνεια ότι ο ίδιος κακοποίησε σεξουαλικά πέντε εφήβους κατά τη δεκαετία του ' 70 και του '80.(''The Seattle Times'')
*Νορβηγικές βουλευτικές εκλογές (2017)
**Ο συνασπισμός της Δεξιάς με πρωθυπουργό τον Έρνα Σόλμπεργκ είναι ο νικητής των χθεσινών βουλευτικών εκλογών στη Νορβηγία, εξασφαλίζοντας δεύτερη θητεία. (''BBC News'')

;Επιστήμη και τεχνολογία
*Ανακοινώνονται από την Apple Α.Ε. τρία νέα μοντέλα iPhone: το iPhone 8, iPhone 8 Plus και το iPhone X. Επίσης ανακοινώνονται τα Apple Watch Series 3 και μία νέα τηλεόραση Apple TV. (''The New York Times'')

## 13 Σεπτεμβρίου
;Πόλεμος και επιθέσεις
*Σε βομβιστική επίθεση αυτοκτονίας κοντά στο Διεθνές Στάδιο Κρίκετ στην Καμπούλ του Αφγανιστάν σκοτώνονται τουλάχιστον 3 άτομα και 5 τραυματίες.(Reuters)

;Αθλητισμός
*Στη διάρκεια της 131ης συνόδου της Διεθνούς Ολυμπιακής Επιτροπής αποφασίζεται να τελεστούν οι Θερινοί Ολυμπιακοί Αγώνες το 2024 στο Παρίσι και το 2028 στο Λος Άντζελες. (''Los Angeles Times'')

## 14 Σεπτεμβρίου
;Πόλεμος και επιθέσεις
*Εμφύλιος πόλεμος στο Ιράκ:
**Πολλά μέλη του ΙΚΙΛ πραγματοποιούν επιθέσεις στα περίχωρα της Ναζιρίγια, σκοτώνοντας περισσότερα από 50 άτομα και τραυματίζοντας άλλα 87. (BBC) (RT)

;Επιστήμη
*Ιστορία των μαθηματικών:
**Σύμφωνα με την ανακάλυψη στο Πεσαβάρ του Πακιστάν ενός σανσκριτικού χειρογράφου, το οποίο φιλοξενείτο στη Βρετανία από το 1902, η προέλευση του μηδενός ανάγεται στη Νότια Ασία. (''The Guardian'')

;Δυστυχήματα και καταστροφές
*Από φωτιά σε ισλαμικό σχολείο στην Κουάλα Λουμπούρ της Μαλαισίας, πεθαίνουν 24 άτομα, τα περισσότερα από τα οποία μαθητές και μαθήτριες.(Reuters)
*Ο τυφώνας Ντοκσουρί κατευθύνεται προς το Βιετνάμ, έχοντας αφήσει ήδη 4 νεκρούς από το πέρασμά του από τις Φιλιππίνες. (''The Washington Post'') 

## 15 Σεπτεμβρίου
;Πόλεμος και επιθέσεις
*Από μικρή έκρηξη που σημειώνεται σε σταθμό του μετρό Πάρσονς Γκριν του Δυτικού Λονδίνου, τραυματίζονται 29 άτομα. Η Scotland Yard αντιμετωπίζει το περιστατικό ως τρομοκρατική επίθεση. (''The Guardian'') (ΕΡΤ)

;Μακροζωία 
*Πεθαίνει σε ηλικία 117 ετών στο Μοντέγκο Μπέι η Βάιολετ Μπράουν, το γηραιότερο εν ζωή πρόσωπο στον κόσμο. (UPI)

;Καταστροφές και δυστυχήματα
*Στον απόηχο του κυκλώνα Ίρμα, εκκενώνεται από όλο τον πληθυσμό του το νησί Μπαρμπούντα, για πρώτη φορά έπειτα από 300 χρόνια. (CNN)
*Στο κεντρικό Βιετνάμ πεθαίνει ένα άτομο και άλλα 10 τραυματίζονται από το πέρασμα του τυφώνα Ντοκσουρί. (AP)
*Σκοτώνεται από έναν κροκόδειλο στη Σρι Λάνκα ένας δημοσιογράφος της βρετανικής εφημερίδας *[[Financial Times]]*. (''The Chicago Tribune'')

;Διεθνείς σχέσεις
*Κρίση στη Βόρεια Κορέα:
**Ένας βορειοκορεατικός πύραυλος εκτοξεύεται πάνω από το Χοκάιντο της Ιαπωνίας, ενεργοποιώντας το σύστημα συναγερμού J-Alert, έπειτα από ένα παρόμοιο περιστατικό που έγινε στις 29 Αυγούστου. (Bloomberg)
***Η Νότια Κορέα απαντά εκτοξεύοντας δικό της πύραυλο μόλις 6 λεπτά μετά τον εντοπισμό της βορειοκορεατικής δοκιμής. (Yonhap)

;Νόμος και έγκλημα
*Εκατοντάδες ατόμων διαδηλώνουν στο Σεντ Λούις της πολιτείας Μισούρι των ΗΠΑ, έπειτα από την αθώωση ενός πρώην αστυνομικού, ο οποίος ενεπλάκη στον θανάσιμο πυροβολισμό ενός αφροαμερικανού άντρα στην πόλη, το 2011. Σε ορισμένες διαδηλώσεις έλαβαν χώρα βίαια επεισόδια, με αποτέλεσμα τον τραυματισμό 10 αστυνομικών και τη σύλληψη 32 διαδηλωτών. (ABC News)

;Πολιτική και εκλογές
*Πολιτική της Ισλανδίας
**Ο Ισλανδός πρωθυπουργός Μπιάρνι Μπενέντικτσον επικρίνεται μετά την επιστολή που έστειλε ο πατέρας του, προτείνοντας να δοθεί χάρη σε έναν καταδικασμένο για παιδοφιλία. Το κόμμα Λαμπρό Μέλλον αποσύρει την υποστήριξή του από τον κυβερνώντα συνασπισμό, προκαλώντας την κατάρρευση της κυβέρνησης. (protothema.gr)
*Το κοινοβούλιο του Ιρακινού Κουρδιστάν αποφασίζει να προχωρήσει κανονικά στη διεξαγωγή του προγραμματισμένου δημοψηφίσματος για την ανεξαρτησία, στις 25 Σεπτεμβρίου 2017. (BBC)

;Επιστήμη και Τεχνολογία
*Ολοκληρώνεται η αποστολή Κασσίνι-Χόιχενς, καθώς το Κασσίνι γίνεται το πρώτο διαστημόπλοιο που τερματίζει την αποστολή του με μία "βουτιά θανάτου", στην ατμόσφαιρα του Κρόνου. (BBC)

## 16 Σεπτεμβρίου
;Πολιτική και εκλογές
*Ισλανδικές βουλευτικές εκλογές (2017)
**Για τις 4 Νοεμβρίου ορίστηκαν οι πρόωρες εκλογές στην Ισλανδία για την ανάδειξη των μελών του νέου Αλθίνγκι (κοινοβουλίου) έπειτα από την πτώση της προηγούμενης κυβέρνησης. (News.com.au) 
*Αμερικανικές προεδρικές εκλογές
**Εγκρίνεται στην Καλιφόρνια ένα νομοσχέδιο, με το οποίο οι προκριματικοί γύροι θα διεξάγονται τον μήνα Μάρτιο κοντά στη Σούπερ Τρίτη. ''(Politico'')
*Το Μπανγκλαντές ανακοινώνει ότι σχεδιάζει να κατασκευάσει ένα τεράστιο στρατόπεδο προσφύγων στο μέγεθος μιας μικρής πόλης, προκειμένου να παράσχει σπίτι σε περί τις 400 χιλιάδες πρόσφυγες Ροχίνγκια. (BBC)

## 17 Σεπτεμβρίου
;Τέχνες και πολιτισμός
*69α βραβεία ΕΜΜΥ
**Τα βραβεία ΕΜΜΥ απονέμονται για 69η χρονιά στο Λος Άντζελες, με παρουσιαστή τον Στίβεν Κόλμπερτ. (''The New Yorker'')
**Η τηλεοπτική σειρά *[[The Handmaid's Tale]]* αποσπά συνίκά οκτώ βραβεία, ενώ η σειρά *[[Veep]]* κερδίζει στην κατηγορία της καλύτερης κωμικής σειράς. (ABC News Australia)

;Καταστροφές
*Τουλάχιστον 8 άτομα πεθαίνουν και άλλα 137 τραυματίζονται έπειτα από σφοδρή καταιγίδα που πλήττει τη δυτική και την κεντρική Ρουμανία. (''Washington Post'')  (Reuters)

;Πολιτική και εκλογές
*Βουλευτικές εκλογές στο Μακάου (2017)
**Οι ψηφοφόροι στο Μακάου ψηφίζουν για τη νέα Νομοθετική Συνέλευση. (''South China Morning Post'')
*Η Χαμάς, που κυβερνά τη Λωρίδα της Γάζας, συμφωνεί σε συνομιλίες με τη Φατάχ, που κυβερνά τη Δυτική Όχθη (υπό παλαιστινιακή διοίκηση). (''The Guardian'')

;Αθλητισμός
*EuroBasket 2017
**Η Σλοβενία κατακτά το EuroBasket για πρώτη φορά στην ιστορία της, επικρατώντας της Σερβίας με 93–85 στον τελικό της διοργάνωσης. (EuroNews)

## 18 Σεπτεμβρίου

;Καταστροφές
*Ο τυφώνας Μαρία γίνεται κατηγορίας 5 και απειλεί τις Υπήνεμους Νήσους, το Πουέρτο Ρίκο και τη Δομινικανή Δημοκρατία. (NBC News)

;Πολιτική και εκλογές
*Ο δήμαρχος του Άμστερνταμ Έμπερχαρντ φαν ντερ Λάαν λαμβάνει μόνιμη άδεια απουσίας, καθώς αποκάλυψε ότι πάσχει από μεταστατικό καρκίνο των πνευμόνων στο τελικό στάδιο. (NOS) (RTL Nieuws)

## 19 Σεπτεμβρίου
;Καταστροφές και δυστυχήματα
*Ο τυφώνας Μαρία ενσκήπτει στη Δομινίκα. (National Hurricane Center)
*Σεισμός 7,1 Ρίχτερ πλήττει το Μεξικό, με αποτέλεσμα να σκοτωθούν τουλάχιστον 220 άνθρωποι και να καταρρεύσουν αρκετά κτήρια στην Πόλη του Μεξικού. (KTLA) 

;Διεθνείς σχέσεις
*Ανοίγει τις εργασίες της στο Μανχάταν της Νέας Υόρκης η 72η σύνοδος της Γενικής Συνέλευσης των Ηνωμένων Εθνών. (''amNewYork'')

## 20 Σεπτεμβρίου
; Καταστροφές
*Συνεχίζονται οι έρευνες για την ανεύρεση επιζώντων από τον ισχυρότατο σεισμό που έπληξε το Μεξικό. Μέχρι στιγμής, έχουν διασωθεί 52 άτομα και οι νεκροί είναι τουλάχιστον 226 και άλλοι 800 οι τραυματίες. (''Los Angeles Times'') (ABC News)
*Ο τυφώνας Μαρία ενσκήπτει στο Πουέρτο Ρίκο, όπου αναφέρονται 7 νεκροί, ενώ άλλα 2 άτομα πεθαίνουν στη Γουαδελούπη.(NHC) (Reuters) (''The Telegraph'') (''The Washington Post'') (''The New York Times'')

;Διεθνείς σχέσεις
*Υπογράφεται στη Νέα Υόρκη, από συνολικά πενήντα (50) χώρες η Συνθήκη για την Απαγόρευση των Πυρηνικών Όπλων, η οποία υιοθετήθηκε στις 7 Ιουλίου 2017. Τη συνθήκη δεν υπογράφουν οι μεγάλες πυρηνικές δυνάμεις του κόσμου. (AP μέσω MSN.com) (Reuters) (United Nations)

; Πολιτική
*Αίρεται, έπειτα από 4 χρόνια, η απαγόρευση να γίνονται τηλεφωνικές κλήσεις μέσω διαδικτύου στη Σαουδική Αραβία. (Reuters) 

## 21 Σεπτεμβρίου
;Πόλεμος και επιθέσεις
*Ρωσικά και συριακά πολεμικά αεροπλάνα βομβαρδίζουν τη νότια Ιντλίμπ, σκοτώνοντας 3 αμάχους και τραυματίζοντας άλλους. (Iraqi News)

;Καταστροφές και δυστυχήματα
*Τουλάχιστον 5 πρόσφυγες πέθαναν και 90 αγνοούνται μετά τη βύθιση πλοίου στις δυτικές ακτές της Λιβύης.(AP μέσω US News and World Report)
*Ο τυφώνας Μαρία, που υποβαθμίστηκε σε καταιγίδα κατηγορίας 3, περνά από τις βόρειες ακτές της Δομινικανής Δημοκρατίας, έχοντας αφήσει 15 νεκρούς στη Δομινίκα, άλλους δύο στη Γουαδελούπη και ισάριθμους στο Πουέρτο Ρίκο.(''The New York Times'')

;Διεθνείς σχέσεις
*Ο Αμερικανός πρόεδρος Ντόναλντ Τραμπ ανακοινώνει την επιβολή νέων κυρώσεων εναντίον της Βόρειας Κορέας. (BBC)

## 22 Σεπτεμβρίου
;Καταστροφές
*Δεκάδες χιλιάδες ατόμων στο βόρειο Πουέρτο Ρίκο αναγκάζονται να εγκαταλείψουν τα σπίτια τους λόγω των πλημμυρών που προκάλεσε ο τυφώνας Μαρία. Το φράγμα της Γκουαχατάκα καταστράφηκε. (''The Washington Post'')

;Πολιτική και εκλογές
*Γενικές εκλογές στην Αρούμπα (2017)
**Οι ψηφοφόροι στην Αρούμπα προσέρχονται στις κάλπες για την εκλογή ενός νέου κοινοβουλίου, με το Λαϊκό Κόμμα της Αρούμπας να χάνει τις 4 από τις συνολικά 13 έδρες. Ο πρωθυπουργός Μάικ Έμαν ανακοινώνει την πρόθεσή του να παραιτηθεί από την ηγεσία του Λαϊκού Κόμματος. (NRC)

;Επιστήμη και τεχνολογία
*Ανθρώπινη εξέλιξη
**Μια νέα έρευνα δείχνει ότι οι εγκέφαλοι των ανθρώπων του Νεάντερταλ αναπτύχθηκαν με βραδύτερο ρυθμό από εκείνους του σύγχρονου ανθρώπου, σε αντίθεση με τις προηγούμενες μελέτες. (BBC)

## 23 Σεπτεμβρίου
;Καταστροφές και δυστυχήματα
*Σεισμός 6,2 Ρίχτερ πλήττει το κεντρικό Μεξικό στην πολιτεία Οαχάκα, σκοτώνοντας τουλάχιστον 5 άτομα. (Sky News), (Time and AP), (Reuters)

;Διεθνείς σχέσεις
*Το Ιράν δοκιμάζει με επιτυχία τον πύραυλο Χοραμσάρ. (AFP μέσω Yahoo! News) 

;Πολιτική και εκλογές
*Νεοζηλανδικές γενικές εκλογές (2017)
**Στις κάλπες προσέρχονται οι ψηφοφόροι στη Νέα Ζηλανδία για την εκλογή της Βουλής των Αντιπροσώπων και τον επόμενο πρωθυπουργό. (''The Guardian'')
**Ο πρωθυπουργός Μπιλ Ίνγκλις από το Εργατικό Κόμμα Νέας Ζηλανδίας κερδίζει τις πιο πολλές ψήφους, όχι όμως αρκετές για την αυτοδυναμία.(RNZ)

## 24 Σεπτεμβρίου
;Πόλεμος και επιθέσεις
*Ρωσική στρατιωτική επέμβαση στον συριακό εμφύλιο πόλεμο στη Συρία
**Ο ρώσος υποστράτηγος Βαλέρι Ασάποφ σκοτώνεται από πυρά όλμου από τους τζιχαντιστές του ΙΚΙΛ κοντά στην πόλη Ντέιρ ες Ζορ, σύμφωνα με το ρωσικό υπουργείο Αμύνης. (Al Arabiya)

**Πολιτική και εκλογές**
*Γερμανικές εκλογές:
** Στη Γερμανία πραγματοποιούνται εκλογές για την Καγκελαρία και το 19ο Ομοσπονδιακό Κοινοβούλιο της χώρας. Δύο είναι οι μεγάλοι αντίπαλοι, η Άνγκελα Μέρκελ και ο Μάρτιν Σουλτς.(DW)
**Οι δημοσκοπήσεις έξω από τις κάλπες καταδεικνύουν ότι η Μέρκελ έχει κερδίσει 4η θητεία στην εξουσία, ενώ οι Εναλλακτικοί για τη Γερμανία είναι 3ο κόμμα και για πρώτη φορά εισέρχονται στη Βουλή σε αυτήν τη θέση. (BBC)

## 25 Σεπτεμβρίου
;Τέχνες και πολιτισμός
*Αποφοιτά η πρώτη γυναίκα αξιωματικός του Σώματος Πεζοναυτών των ΗΠΑ. (NPR)

;Πολιτική και εκλογές
*Ιρακινό Κουρδικό δημοψήφισμα ανεξαρτησίας 2017
**Οι ψηφοφόροι στο Ιρακινό Κουρδιστάν ψηφίζουν σε δημοψήφισμα για την ανεξαρτησία της επαρχίας από το Ιράκ. (Sky News)
*Ιαπωνικές γενικές εκλογές (2017)
**Ο πρωθυπουργός της Ιαπωνίας Σίνζο Άμπε προκηρύσσει πρόωρες εκλογές για τις 22 Οκτωβρίου. (Reuters)
*Μία ημέρα μετά τα κέρδη στις ομοσπονδιακές εκλογές, η Φράουκε Πέτρι παραιτείται από την ηγεσία του ακροδεξιού κόμματος Εναλλακτικοί για τη Γερμανία (AfD). (''The Guardian'')

## 26 Σεπτεμβρίου
;Πόλεμος και επιθέσεις
*Σκοτώνονται τρεις Ισραηλινοί και άλλος ένας τραυματίζεται όταν Παλαιστίνιος ανοίγει πυρ εναντίον εισόδου σε έναν ισραηλινό οικισμό στη Χαρ Αντάρ της Δυτικής Όχθης. (Reuters)

;Νόμος και έγκλημα
*Ο βασιλιάς Σαλμάν της Σαουδικής Αραβίας εκδίδει διάταγμα, με το οποίο θα επιτραπεί στις γυναίκες να αποκτούν διπλώματα οδήγησης ως τον Ιούνιο του 2018. Η χώρα είναι η τελευταία στον κόσμο όπου η οδήγηση είναι απαγορευμένη στις γυναίκες. (''The Guardian''), (''The Telegraph'')

## 27 Σεπτεμβρίου
;Διεθνείς σχέσεις
*Μαζί με τα Νησιά Σολομώντα, το Κράτος της Παλαιστίνης γίνεται μέλος της Interpol παρά τις ενστάσεις από το Ισραήλ. (''al-Jazeera'')

;Νόμος και έγκλημα
*Ο πρώην πρωθυπουργός της Ταϊλάνδης Γίνγκλακ Σιναουάτρα καταδικάζεται ερήμην σε φυλάκιση 5 ετών.(BBC)

;Εκλογές
*Δημοψήφισμα στο Ιρακινό Κουρδιστάν (2017)
**Η κυβέρνηση του Ιρακινού Κουρδιστάν ανακοινώνει ότι είναι οι νικητές του πρόσφατου δημοψηφίσματος με ποσοστό άνω του 92% των ψήφων. (''The Independent'')

## 28 Σεπτεμβρίου
;Δυστυχήματα και καταστροφές
*Τουλάχιστον 14 Ροχίνγκια, μεταξύ των οποίων και 10 παιδιά από τη Μιανμάρ, πεθαίνουν από την πρόσκρουση της βάρκας τους σε βυθιζόμενο αντικείμενο και την ανατροπή της στα ανοικτά των ακτών του Μπανγκλαντές.(AFP μέσω MSN.com)

;Πολιτική και εκλογές
*Ιαπωνικές γενικές εκλογές (2017)
**Ο πρωθυπουργός Σίνζο Άμπε διαλύει την Κάτω Βουλή ενόψει των εκλογών της 22ας Οκτωβρίου.(Bloomberg) (''Japan Times'')

## 29 Σεπτεμβρίου
;Πόλεμος και επιθέσεις
*Τζιχαντιστές της Αλ Σεμπάμπ επιτίθενται σε στρατιωτική βάση έξω από τη σομαλική πρωτεύουσα Μογκαντίσου με απολογισμό 15 στρατιώτες νεκρούς. (Reuters)

;Καταστροφές και δυστυχήματα
*Τουλάχιστον 22 άτομα σκοτώνονται και περισσότερα από 30 άλλα τραυματίζονται σοβαρά σε πανικό που σημειώνεται σε πεζογέφυρα μεταξύ των σιδηροδρομικών σταθμών του Πάρελ και του Έλφινστοουν στην πόλη Μουμπάι της Ινδίας. (Reuters) (NDTV) 
*Σε 358 ανέρχεται ο αριθμός των θυμάτων από τον πρόσφατο σεισμό στο Μεξικό. (AP) 

;Διεθνείς σχέσεις
*Η ομοσπονδιακή κυβέρνηση του Ιράκ σταματά όλες τις διεθνείς πτήσεις από και προς το Ιρακινό Κουρδιστάν. (BBC)

## 30 Σεπτεμβρίου
;Πόλεμος και επιθέσεις
*Στο Έντμοντον του Καναδά ένας άντρας πέφτει με το όχημά του πάνω σε αξιωματικό της αστυνομίας και στη συνέχεια τον μαχαιρώνει κοντά στο στάδιο της Κοινοπολιτείας. Η αστυνομία συλλαμβάνει το βράδυ έναν ύποπτο για την επίθεση. (''Edmonton Journal'')(Reuters)

;Καταστροφές και δυστυχήματα
*Από πυρκαγιά σε οίκο ευγηρίας στο Βουκουρέστι πεθαίνει ένας άνθρωπος και τραυματίζονται άλλοι 19. (''The New York Times'')
*Από τη συντριβή στρατιωτικού αεροσκάφους λίγο μετά την απογείωσή του από το Αεροδρόμιο Ντζιλί στην Κινσάσα, πρωτεύουσα της Λαϊκής Δημοκρατίας του Κονγκό, σκοτώνονται και τα 12 μέλη του πληρώματος, όλα ρώσοι. (Deutsche Welle μέσω MSN)

09